



*FONDUL SOCIAL EUROPEAN*

*Programul Operațional Capital Uman 2014 – 2020*

*Axa prioritară 3 – Locuri de muncă pentru toți; Obiective speficifice: 3.1. Creşterea ocupării şomerilor şi a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educaţie; 3.2. Creşterea ocupării cetăţenilor români aparţinând minorităţii roma; 3.3. Creşterea ocupării persoanelor din mediul rural, în special cele din agricultura de subzistenţă şi semi-subzistenţă*

**„PROACCES 2 – Stimularea mobilității și subvenționarea locurilor de muncă pentru șomeri și inactivi" POCU/610/3/13/130167**

RAPORT ACTIVITATE

**„PROACCES 2 – Stimularea mobilității și subvenționarea locurilor de muncă pentru șomeri și inactivi" POCU/610/3/13/130167**

**Iunie 2019 - Iunie 2020**

Agenția Națională pentru Ocuparea Forței de Muncă (ANOFM) implementează, în perioada 13.06.2019 - 31.05.2022, proiectul „PROACCES 2 – Stimularea mobilității și subvenționarea locurilor de muncă pentru șomeri și inactivi", cofinanțat din Fondul Social European (FSE) prin Programul Operațional Capital Uman 2014-2020.

Prin intermediul acestui proiect, ANOFM și-a propus să susțină financiar, din FSE, măsurile active acordate prin agențiile județene pentru ocuparea forței de muncă (AJOFM, AMOFM), acordate în perioada ianuarie 2018 – mai 2022, pentru încadrarea a 12.000 de șomeri non-NEETs înregistraţi la Serviciul Public de Ocupare /persoane inactive non-NEET.

Bugetul proiectului este de 333,111,411.08 lei, din care 281,263,748.11 lei cheltuieli totale nerambursabile.

Obiectivul proiectului:

Obiectivul general : Creșterea oportunităților pentru încadrarea a 12.000 de şomeri non-NEET, înregistrați la Serviciul Public de Ocupare și persoanelor inactive non-NEET prin stimularea mobilității și subvenționarea locurilor de muncă.

Obiectivele specifice ale proiectului:

Obiectiv Specific 1 Stimularea ocupării șomerilor non-NEET înregistrați la Serviciul Public de Ocupare prin acordarea unei prime unui număr de 1.150 de persoane.

Obiectiv specific 2 Stimularea ocupării șomerilor non-NEET înregistrați la Serviciul Public de Ocupare / persoanelor inactive non-NEET prin subvenţionarea locurilor de muncă pentru un număr de 10.850 de persoane.

Grup ţintă:

 Grupul țintă cuprinde 12.000 șomeri și persoane inactive non – NEET, cu domiciliul sau reședința în regiunile eligibile (Centru, Sud-Muntenia, Sud-Vest Oltenia, Nord-Est, Nord-Vest, Sud-Est, Vest, Bucureşti-Ilfov). Din grupul țintă fac parte atât șomeri/persoane inactive angajate în perioada 2018-2019 până la data începerii proiectului, cât și șomeri/persoane inactive care se vor angaja în perioada de implementare a proiectului.

 Grupul țintă este format din 12.000 persoane, din care:11.947 șomeri și persoane inactive, cu accent pe șomerii de lungă durată, lucrătorii vârstnici (55-64 ani), etc.; 2 cetățeni români aparținând minorității roma; 51 persoane din mediul rural.

În perioada de raportare, funcționarii publici, din cadrul agențiilor județene pentru ocuparea forței de muncă în care se implementeaza proiectul, au efectuat operațiuni de verificare, stabilire, acordare și monitorizare a drepturilor acordate șomerilor non NEETS sub forma primelor de activare(art.732), prevăzute de Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare. Astfel, au fost constituite dosarele beneficiarilor de drepturi, eligibili în cadrul proiectului, cu documentele în vigoare, la data stabilirii drepturilor, în conformitate cu prevederile HG nr.174/2002 pentru aprobarea Normelor metodologice de aplicare a Legii nr.76/2002 privind sistemul asigurărilor pentru șomaj și stimularea ocupării forței de muncă, au fost elaborate documentatii pentru a solicita la rambursare cheltuielile.

Din totalul de 1150 prime, indicator de referință, în perioada de implementare a proiectului au fost încheiate 479 de prime din care 251 pe retrospectiv, solicitate şi rambursate la prima Cerere de rambursare, depusă la începutul lunii octombrie 2019 la OIRPOSDRU B.I.

De asemenea, în acestă perioadă, funcţionarii publici din cadrul agenţiilor judeţene pentru ocuparea forţei de muncă au efectuat operaţiuni de verificare, stabilire, acordare și monitorizare a stimulentelor financiare acordate angajatorilor care încadrează în muncă şomeri non NEET, în condiţiile art.80 şi 85 din Legea nr.76/2002 privind sistemul asigurărilor şi stimularea ocupării forţei de muncă. Ca urmare, au fost întocmite dosare pentru fiecare angajator cu documentele prevăzute în Hotărârea Guvernului nr.174/2002 pentru aprobarea Normelor metodologice de aplicare a Legii nr.76/2002 privind sistemul asigurărilor pentru șomaj și stimularea ocupării forței de muncă, la data acordării stimulentelor financiare si au fost pregatite dosarele pentru solicitarea rambursarii cheltuielilor, conform metodologiei stabilită pe proiect.

Ca urmare, în perioada 1 iunie – 30 aprilie 2020, la art.80, din totalul de 100 de subvenții, indicator de referință au fost încheiate 70 subvenții acordate angajatorilor.

 In aceeași perioadă, la art.85, din totalul de 10.750 de subvenții, indicator de referință au fost încheiate 9.476 subvenții acordate angajatorilor.

Prin intermediul proiectului, în perioada iunie 2019 – iunie 2020, au fost încheiate 6 Notificări (Notificarea nr.1/10.07.2019, Notificarea nr.2/31.07.2019, Notificarea nr.3/12.09.2019, Notificarea nr.4/13.02.2020, Notificarea nr.5/26.03.2020, Notificarea nr.6/29.04.2020) prin care s-au adus modificări echipei de implementare a proiectului prin înlocuirea unor experți la nivelul AJOFM. Modificările aduse prin Notificări nu afectează scopul și obiectivele proiectului, rezultatele estimate sau bugetul contractului și respectă prevederile art.10 alin.(7), pct.(c) din Contractul de finanțare POCU/610/3/13/130167.

Totodată, pentru buna desfăşurare a activităţilor proiectului au fost elaborate: un Act adiţional, nr.591/04.06.2020, 15 ordine, 15 minute în care s-au elaborat şi monitorizat Planurile de implementare lunare ale activităţilor proiectului.

 A fost elaborat un plan de achiziții, parte a planului de achizitii ANOFM și s-au achiziționat ștampilele necesare implementării proiectului, hârtie A4 și A3, alte consumabile necesare pentru derularea activităților proiectului la nivel central și județean. Până la data prezentului Raport, s-a elaborat procedura de achiziţie echipamemte IT pentru AJOFM –uri, urmând parcurgerea etapelor conform procedurii de achiziţie simplificată, conform legii.

În ceea ce privește asigurarea vizibilității proiectului, au fost realizate și publicate următoarele: un comunicat de presă, o informare GDPR prin care beneficiarii de prime și subvenții au fost informați că datele lor cu caracter personal vor fi utilizate în scopul recuperării sumelor acordate, precum și o informare privind beneficiile acordate prin proiectul “PROACCES 2 – Stimularea mobilității și subvenționarea locurilor de muncă pentru șomeri și inactivi”, o broşură privind acordarea de prime pentru şomerii non-NEET înregistraţi la AJOFM/AMOFM care se angajează şi subvenţii destinate angajatorilor care încadrează în muncă şomerii non-NEET şi 90 de afişe proiect. Aceste documente au fost distribuite la nivelul tuturor agențiilor județene pentru ocuparea forței de muncă din regiunile eligibile, ele fiind încărcate atât pe site-ul [www.anofm.ro](http://www.anofm.ro), cât și pe site-urile AJOFM-urilor/AMOFM.

În perioada iunie 2019 –iunie 2020, au fost depuse 3 cereri de rambursare. Cererea de rambursare nr.1 a fost depusă la Organismul Intermediar Regional pentru POSDRU Regiunea București Ilfov (OIR POSDRU BI) și încărcată în MySMIS, pentru care s-a solicitat la rambursare cheltuielile cu plata a 251 de prime de activare, respectiv 251.000 lei, suma rambursată în intregime.

Cererea de rambursare nr. 2/20.03.2020, în valoare de 19,786,536.78 lei şi Cererea de rambursare nr.3/20.03.2020, în valoare de 1,940,732.00 lei au fost depuse la OIRPOSDRU B.I. şi se află în evaluare. În cursul lunii iunie 2020, vor fi depuse, conform graficului de rambursări, încă doua cereri de rambursare în valoare totală de aproximativ 33.000.000,00 lei.

 Pe site-ul ANOFM ([www.anofm.ro](http://www.anofm.ro)), la secţiunea Proiecte şi pe paginile agenţiilor judeţene pentru ocuparea forţei de muncă, vor fi comunicate periodic, informaţii despre derularea activităţilor proiectului„PROACCES 2 – Stimularea mobilității și subvenționarea locurilor de muncă pentru șomeri și inactivi" POCU/610/3/13/130167.

